S-636/2018

Mál þetta sem dómtekið var 31. október sl. var höfðað með ákæru útgefinni af lögreglustjóranum á höfuðborgarsvæðinu þann 31. október sl. á hendur „X, kt. [...], [...], [...]

1. „Fyrir hótanir gegn A, kt. [...], með því að hafa 26. ágúst 2015 sent eftirfarandi skilaboð til brotaþola í gegnum samskiptaforritið Messenger: „[…] ÉG ER A-Ð 'FUCKING KOMA TIL ÞÍN NÚNA OG BERJA ÞIG SKILURÐU ÞAÐ NÚNA STRAX!!!1“, en skilaboðin voru til þess fallin að vekja ótta hjá brotaþola um líf hennar og heilbrigði.

Telst brot þetta varða við 233. gr. almennra hegningarlaga nr.19/1940.

2. Fyrir ávana- og fíknefnalagabrot með því að hafa laugardaginn 31. mars 2018 að [...] í [...] haft í vörslum sínum 45.63 g af amfetamíni og 9.41 g af maríhúana sem ákærði framvísaði til lögreglu.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Fyrir eftirtalin umferðarlagabrot.

3. Með því að hafa þriðjudaginn 22. maí 2018 ekið bifreiðinni [...] sviptur ökuréttindum austur Grænatún á vegarkafla við Kjarrhólma í Kópavogi.

if !supportLineBreakNewLine

4. Með því að hafa föstudaginn 29. júní 2018 ekið bifreiðinni [...] sviptur ökuréttindum vestur Borgartún í Reykjavík.

Teljast brot í lið 3. og 4. varða við 1. mgr. 48. gr., sbr. 100. gr. umferðarlaga nr. 50/1985.

Þess er krafist að ákærði verði dæmdur til refsingar og til greiðslu alls sakarkostnaðar og til að sæta upptöku á 45.63 g af amfetamíni og 9.41 g af maríhúana skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Einkaréttarkrafa:

O-kk-nf E-kk-nf, hrl., gerir þá kröfu fyrir hönd A, kt. [...], að ákærða verði gert að greiða henni miskabætur samtals að fjárhæð kr. 1.500.000.-, með vöxtum skv. 1. mgr. 8. gr. laga um vexti og verðtryggingu nr. 38/2001 frá 1. júní 2015 þar til 30 dagar eru liðnir frá birtingu kröfunnar, en síðan með dráttarvöxtum skv. 1. mgr. 6. gr., sbr. 9. gr. sömu laga, frá þeim degi til greiðsludags.“

Verjandi ákærða krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 164. gr. laga um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...] [...]. Hann að að baki nokkurn sakaferil. Við ákvörðun refsingar verður litið til játningar ákærða. Þykir refsing hans hæfilega ákveðin fangelsi í 60 daga.

Með vísan til lagaákvæða í ákæru eru gerð upptæk 45,63 g af amfetamíni og 9,41 g af marijúana sem hald var lagt á við rannsókn málsins.

Af hálfu A er krafist miskabóta að fjárhæð 1.500.000 krónur. Brotaþoli á rétt á miskabótum með vísan til 26. gr. skaðabótalaga nr. 50/1993. Við ákvörðun miskabóta verður eingöngu horft til þeirrar háttsemi sem ákærði er ákærður og sakfelldur fyrir. Ekki liggja fyrir gögn um andlegar afleiðingar fyrir brotaþola af þeirri háttsemi sérstaklega en telja verður að háttsemin sé til þess fallin að valda miska. Þykja miskabætur hæfilega ákveðnar 200.000 krónur ásamt vöxtum eins og í dómsorði greinir.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 160.000 krónur, og þóknun réttargæslumanns brotaþola, E-kk-ef Þ-kk-ef G-kk-ef lögmanns, 160.000 krónur, að meðtöldum virðisaukaskatti, en ekki leiddi annan kostnað af meðferð málsins.

Af hálfu ákæruvaldsins flutti málið H-kvk-nf S-kvk-nf P-kvk-nf aðstoðarsaksóknari.

B-kvk-nf B-kvk-nf héraðsdómari kveður upp dóm þennan.

D Ó M S O R Ð :

Ákærði X, sæti fangelsi í 60 daga.

Ákærði sæti upptöku á 45,63 g af amfetamíni og 9,41 g af marijúana.

Ákærði greiði A 200.000 krónur ásamt vöxtum skv. 1. mgr. 8. gr. laga nr. 38/2001 um vexti og verðtryggingu frá 26. ágúst 2015 til 30. nóvember 2018 en þá með dráttarvöxtum skv. 1. mgr. 6. gr., sbr. 9. gr. sömu laga, frá þeim degi til greiðsludags.

Ákærði greiði málsvarnarþóknun skipaðs verjanda síns, Þ-kk-ef Þ-kk-ef lögmanns, 160.000 krónur, og þóknun réttargæslumanns brotaþola, E-kk-ef Þ-kk-ef G-kk-ef lögmanns, 160.000 krónur.